b'\n_START_ARTICLE_\nAmasoonase kaapiv\xc3\xa4\xc3\xa4t\n_START_SECTION_\nKirjeldus\n_START_PARAGRAPH_\nAmasoonase kaapiv\xc3\xa4\xc3\xa4di liaan on sile ja pruuni v\xc3\xa4rvusega. \xc3\x9csna pikad lehed, 8\xe2\x80\x9318 sentimeetri pikkused, paiknevad taimel vastakuti. \xc3\x95ied on roosa v\xc3\xa4rvusega.\n_START_SECTION_\nKeemiline koostis\n_START_PARAGRAPH_\nAmasoonase kaapiv\xc3\xa4\xc3\xa4t sisaldab alkaloide \xe2\x80\x93 harmiini, harmaliini ja tetrah\xc3\xbcdroharmiini, mis on beetakarboliinide r\xc3\xbchma kuuluvad monoamiinide oks\xc3\xbcdaasi inhibiitorid (MAOI). Need ained hoiavad \xc3\xa4ra ayahuasca teisi koostisosi sisaldavates taimedes (nt Psychotria viridis) sisalduva ps\xc3\xbchhoaktiivse dimet\xc3\xbc\xc3\xbcltr\xc3\xbcptamiini (DMT) lagundamise organismi ens\xc3\xbc\xc3\xbcmide poolt, v\xc3\xb5imaldades DMT-l suu kaudu manustatuna ps\xc3\xbchhoaktiivset toimet avaldada.\n_START_SECTION_\nDroogina\n_START_PARAGRAPH_\nAmasoonase kaapiv\xc3\xa4\xc3\xa4di kasutamine droogina on uurimisj\xc3\xa4rgus. Tulemused on esialgsed, kuid taimes sisalduvad ained avaldavad soodsat toimet neuroloogiliste haigusseisundite korral ja ka antioks\xc3\xbcdantset toimet.'